DOI: 10.14457/tu.the.2019.357
title: แผนธุรกิจน้ำดื่มบรรจุขวด PERRINA

description: ในปัจจุบัน ธุรกิจน้ำดื่มบรรจุขวดเป็นธุรกิจที่มีแนวโน้มที่จะเติบโตขึ้นเรื่อยๆ ดังนั้น PERRINA จึงมีความมั่นใจที่จะนำเสนอน้ำดื่มบรรจุขวดแบบ OEM ให้กับผู้ประกอบการร้านอาหารโดยเฉพาะร้านอาหารแบบ Full Service ด้วยคุณภาพน้ำดื่มที่สะอาด ผ่านกรรมวิธีการผลิตที่ได้มาตรฐาน มีการควบคุมดูแลในทุกกระบวนการผลิต อีกทั้งยังมีผู้เชี่ยวชาญเฉพาะด้านและมีอุปกรณ์อย่างครบครันเพื่อคอยตรวจสอบคุณภาพน้ำดื่มอย่างสม่ำเสมอ ซึ่งการให้บริการของ PERRINA จะให้บริการในพื้นที่ กรุงเทพมหานคร นนทบุรีและสมุทรปราการปัจจุบันจำนวนร้านอาหารแบบ Full Service ในประเทศไทยมากถึง 20,000 กว่าร้าน และมีอัตราการเติบโตจากยอดขายโดยเฉลี่ยอยู่ที่ร้อยละ 22 ซึ่งเป็นค่าเฉลี่ยอัตราการเติบโตจากยอดขายของทุกประเภทรูปแบบอาหารที่ให้บริการในรูปแบบ Full Service ทั้งนี้เพื่อให้ PERRINA เป็นที่รู้จักในกลุ่มลูกค้าเป้าหมายและกลุ่มได้มากขึ้น จำเป็นจะต้องมีการวางกลยุทธ์ทางการตลาด ที่จะทำให้สามารถสื่อสารกับกลุ่มลูกค้าได้ PERRINA มีการตั้งราคาโดยใช้เกณฑ์ High value Strategy คือการตั้งราคาให้เหมาะสมกับ Product Positioning ที่มีคุณภาพ ทั้งนี้การตั้งราคาจะตั้งราคาที่ใกล้เคียงกับคู่แข่ง และเป็นราคาที่อยู่ในระดับราคาตลาดที่ค่อนข้างเป็นมาตรฐานของราคาน้ำดื่มทั่วไป ไม่สูงหรือต่ำจนเกินไป โดยมีช่วงราคาระหว่าง 42 – 50 บาท โดยมีขนาดน้ำดื่มที่จำหน่ายและรับจ้างผลิตทั้งหมด 3 ขนาดด้วยกัน คือ 350 มล. 600 มล. และ 1,500 มล. ส่วนถัดมาคือช่องทางการติดต่อและจำหน่ายสินค้าลูกค้าทั่วไปสามารถซื้อน้ำดื่มบรรจุขวด PERRINA ได้ที่สำนักงานประปาสาขาทั้ง 18 สาขา ที่มีสถานที่ตั้งกระจายไปตามพื้นที่ของกรุงเทพมหานคร นนทบุรี และสมุทรปราการ หรือจะเข้าไปติดต่อที่โรงงานผลิตน้ำดื่มโดยตรงก็ได้เช่นกัน แต่ในส่วนของลูกค้า OEM สามารถติดต่อสอบถามข้อมูลได้ผ่านทางช่องทางออนไลน์หลักอย่าง Line@ หรือสามารถโทรติดต่อผ่านทาง Call Center 1125 ได้เช่นกัน จะมีเจ้าหน้าที่ติดต่อกลับไปเพื่อพูดคุยชี้แจงถึงรายละเอียด และทางเจ้าหน้าที่ก็ยินดีที่จะเข้าพบลูกค้าเพื่อนำเสนอสินค้าได้อย่างใกล้ชิดมากยิ่งขึ้น เพื่อให้สามารถบรรลุเป้าหมายของการเป็นที่รู้จักและการกระตุ้นยอดขายเพื่อสร้างผลกำไรให้ได้ผลการทำกิจกรรมทางการตลาด โดยปกติการทำธุรกิจกับลูกค้าที่เป็นองค์กรธุรกิจ (B2B) กลุ่มลูกค้ากลุ่มนี้ส่วนใหญ่ จะยังไม่พูดคุยกับพนักงานขายจนกว่าจะค้นหาข้อมูลก่อนการตัดสินใจ จึงทำการอัพเดตข้อมูล รายละเอียดของสินค้า/บริการบนเว็บไซต์หลักให้ชัดเจน เพื่อให้ลูกค้าเข้าใจข้อมูลเบื้องต้น เพื่อให้แบรนด์มีความน่าเชื่อถือ และจะมีการทำ Content Marketing การสร้างเนื้อหาที่เป็นประโยชน์ และองค์กรธุรกิจสามารถนำมาปรับใช้ได้ และสื่อสารผ่านช่องทางโซเชียลมีเดียหลัก อีกทั้งยังมีการทำ SEO เพื่อให้ลูกค้าสามารถหาเว็บไซต์และเข้าถึงข้อมูลของเราได้ และการทำ Facebook Ads ช่วยเพิ่มการรับรู้แบรนด์ที่มากขึ้นPERRINA มีเงินลงทุนเริ่มแรก 10,000,000 บาท และมีการลุงทุนในเครื่องจักรและอุปกรณ์ในการผลิตน้ำดื่มบรรจุขวด 16,240,500 บาท โดยคาดการณ์เอาไว้ ในช่วงปีแรก จะเป็นช่วงที่ต้องทำให้ PERRINA เป็นที่รู้จักและทำให้ลูกค้าสามารถเข้าถึงข้อมูลของสินค้าให้ได้มากที่สุด จึงจำเป็นต้องลงทุนในเรื่องของการตลาดและใช้เวลาในการทำให้แบรนด์เป็นที่รู้จัก รายได้สวนใหญ่ของ PERRINA จะมาจากการจำหน่ายน้ำดื่มบรรจุขวด ในส่วนของน้ำดื่มแบบ OEM จะสามารถสร้างยอดขายได้ในช่วงครึ่งปีหลัง โดยคาดว่าธุรกิจจะมีผลตอบแทนสุทธิจากเงินลงทุน (Net Present Value : NPV) มีค่าเป็นบวก มีอัตราผลตอบแทนภายใน (Internal Rate of Return : IRR) อยู่ที่ร้อยละ 12.97 ซึ่งมีค่ามากกว่าต้นทุนทางการเงิน WACC ที่ได้จากการคำนวณ มีค่าเท่ากับ 4.04% และมีระยะเวลาคืนทุน (Payback Period) เท่ากับ 6.54 ปี สำหรับสถานการณ์ปกติ และในกรณีที่อาจเกิดเหตุการณ์ที่ไม่อาจคาดคิดทั้งในแง่ดี (Best Case) และแง่ร้าย (Worst Case) ทาง PERRINA ก็ได้ทำการประเมินสถานการณ์ และมีแผนการคอยรับมือเอาไว้แล้ว โดยสรุปทาง PERRINA มั่นใจว่าจะเป็นแบรนด์ที่รับจ้างผลิต House Brand ที่มีคุณภาพและได้รับการไว้วางใจจากลูกค้า และประสบความสำเร็จในการดำเนินธุรกิจได้ในระยะยาว